armvectores/hy_wikipedia_2023 huggingface dataset:
Հայաստանի Հանրապետության բանակի օր

Հայաստանի Հանրապետության զինված ուժերի օր (կամ Հայոց բանակի օր, հակիրճ՝ ՀՀ ԶՈՒ օր), Հայաստանի զինված ուժերի մասնագիտական տոն, որը նշվում է յուրաքանչյուր տարվա հունվարի 28-ին Հայաստանում։


== Պատմություն ==
Հայաստանի զինված ուժերի տոնը հաստատվել է 2001 թվականի հունվարի 6-ին Հայաստանի նախագահի ստորագրած «Հայաստանի Հանրապետության տոների և հիշատակի օրերի» մասին օրենքով։ 2002 թվականի նոյեմբերի 20-ին Հայաստանի Սահմանադրության մեջ լրացում է արվել՝ համաձայն որի հունվարի 28-ը սահմանվում է որպես ոչ աշխատանքային օր։
Հայաստանի բանակի տոնը նշվում է հունվարի 28-ին, քանի որ 1992 թվականի նույն այդ օրը ընդունվեց «Հայաստանի Հանրապետության պաշտպանության վերաբերյալ» որոշումը։


== Տոնակատարության ընթացակարգ ==
Տոնի առթիվ ՀՀ բարձրագույն ղեկավարությունը և ՀՀ զինված ուժերի ղեկավար կազմը շնորհավորում են իրենց ենթականերին, իսկ առավել աչքի ընկած աշխատակիցները պարգևատրվում են տարբեր աստիճանի մեդալներով և խորհրդանշական իրերով։
Հունվարի 28-ի երեկոյան տոնի շրջանակներում Երևանի Ա. Սպենդիարյանի անվան օպերայի և բալետի ազգային ակադեմիական թատրոնի դահլիճում Հայաստանի Հանրապետության բարձրաստիճան պաշտոնյաների և ՀՀ զինված ուժերի ղեկավար կազմի համար կազմակերպվում է համերգ, որին հասարակության որոշ հատված բացասաբար է վերաբերվում։ 2017 թվականին միջոցառումների շարքը համալրվել է հունվարի 29-ի առավոտյան Մայր Աթոռում և եկեղեցու բոլոր թեմերում պատարագի մատուցումը՝ կապված զինված ուժերի հետ։


== Տես նաև ==
Հայաստանի տոների և հիշատակի օրերի ցանկ


== Ծանոթագրություններ ==
Բենուե

Բենուե, գետ Կամերունում և Նիգերում, Նիգերի ձախ վտակը։ Սկիզբ է առնում Կամերուն բարձրավանդակի արևելյան լանջերից։ Երկարությունը 1300 կմ է։ Նավարկելի է մինչև Իբի քաղաքը, անձրևների շրջանում՝ մինչև Գարվա քաղաքը (գետաբերանից մոտ 900 կմ)։ Գետաբերանում է Լոկոջա քաղաքը։
Անվանումը բանտու լեզվով նշանակում է «մայր ջուր». կազմված է բե «ջուր» և նուե «մայր» բառերից։


== Աղբյուրներ ==
Իզերնոր

Անվան այլ կիրառումների համար տե՛ս՝ Իզերնոր (այլ կիրառումներ)Իզերնոր (ֆր.՝ Izernore), համայնք Ֆրանսիայում, Ռոն Ալպեր մարզի Էն գավառում։ Իզերնոր կանտոնի պաշտոնական կենտրոնը։ Հանդիսանում է Նանյուտա շրջանի օկրուգը։
Համայնքի INSEE կոդ՝ 01192։


== Տեղադրություն ==
Համայնքը տեղակայված է Փարիզից 380 կմ հարավ-արևելք, Լիոն քաղաքից 75 կմ հյուսիս-արևելք, Բուրակ ան Բրես շրջանից 25 կմ դեպի հյուսիս։
Համայնքի միջով հոսում է Ուանյեն գետը՝ Էնի վտակը։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Բնակչություն ==
Համայնքի բնակչությունը 2010 թվականին կազմում էր 2278 մարդ։


== Վարչակազմ ==


== Տնտեսություն ==
2010 թվականի տվյալներով 1489 աշխատունակ տարիքի մարդկանցից (15-64 տարեկան) 1164-ը տնտեսապես ակտիվ էին, 325-ը անգործունակ (Ակտիվության ցուցանիշը — 78,2 %, 1999 թվականին եղել է՝ 78,3 %)։ 1164 աշխատունակ բնակիչներից 1062-ը աշխատում էին (556 տղամարդ և 506 կին), անաշխատանք էին 102-ը (44 տղամարդ և 58 կին)։
325 անգործունակ մարդկանցից 116-ը աշակերտներ կամ ուսանողներ են, 118-ը թոշակառու, 91-ը անաշխատունակ էին այլ պատճառներով։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Официальный сайт мэрии (ֆր.)
«Изернор» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-04-06 
«Изернор» (ֆրանսերեն)։ cassini.ehess.fr։ Վերցված է 2014-04-06
Խոր տպագրություն

Խոր տպագրություն, խորատիպ, տպագրության տեսակ, երբ տպաձևի տպագրվող տարրերը խորացված են։ Որքան խոր են տպագրվող տարրերը, այնքան շատ ներկ է տպաձևից անցնում թղթի վրա, և այնքան մուգ է ստացվում պատկերի այս կամ այն հատվածը։ Խոր տպագրությունը հիմնականում կիրառում են նկարազարդ հանդեսներ և մեծ քանակությամբ նրբերանգային պատկերներով այլ հրատարակություններ տպագրելու համար։
Միխալի (գյուղ, Ուգրանսկի շրջան)

Անվան այլ կիրառումների համար տե՛ս՝ ՄիխալիՄիխալի (ռուս.՝ Михали), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 695


== Դեպքեր ==


== Ծնունդներ ==


== Մահեր ==
Չորսը մի բակից

Չորսը մի բակից (ռուս.՝ Четверо с одного двора), նկարված խորհրդային կարճամետրաժ մուլտֆիլմ` երեխաների համար, նկարահանվել է ռեժիսոր-մուլտիպլիկատոր Ինեսա Կովալևսկայայի կողմից, «Սոյուզմուլտֆիլմ» ստուդիայում, թողարկվել է 1967 թվականին։ Առաջին մուլտֆիլմն է, որի երգի տեքստը գրել է բանաստեղծ-երգահան Յուրի Էնտինը։


== Սյուժե ==
Բակում ապրում էին չորս ընկերներ` կատուն, շնիկը, այծիկը և փոքրիկ ճուտիկը։ Բայց նրանք անընդհատ կռվում էին այն պատճառով, որ միշտ ինչ-որ բան կորում էր։ Կատուն կորցրել էր իր ամանի մեջի կաթը, շնիկը` իր ոսկորը, այծը` գազարը, իսկ ճուտիկին քիչ էր մնում ուտեին։ Բայց մի օր ընկերները պատահականորեն գտնում են գող առնետի, որին ընկերները միասին բռնում են և ստիպում վճարել իր արած գողության համար։


== Հեղինակներ ==
Սցենարի հեղինակ` Ալեքսանդր Կումմա, Սակկո Ռունգե
Ռեժիսոր` Ինեսա Կովալևսկայա
Բեմադրող նկարիչներ` Մաքս Ժերեբչևսկի, Դանիել Մենդելևիչ
Կոմպոզիտոր` Գեննադի Գլադկով
Օպերատոր` Ելենա Պետրովա
Հնչյունային օպերատոր` Սերգեյ Կրեիլ
Մնտաժողներ` Ելենա Գերասիմովա, Ելենա Տերտիչնայա
Խմբագիր` Պյոտր Ֆրոլով
Մուլտիպլիկատորներ` Գալինա Բարինովա, Էլվիրա Մասլովա, Լեոնիդ Նորիսև, Գեննադի Սոկոլսկի, Յանա Վոլսկայա, Նատալյա Բոգոմոլովա, Օլգա Օռլովա
Օգնականներ` Գալինա Անդրեևա, Սվետլանա Սկրեբնևա, Սվետլանա Կաշեևա


== Դերերը հնչյունավորել են ==
Կլարա Ռումյանովա` Կատու
Ռինա Զելյոնայա` Ճուտիկ
Մարիա Վինոգրադովա` Այծիկ
Թամարա Դմիտրիևա` Շունիկ


== Ստեղծման մասին ==


== Ծանոթագրություններ ==


== Արտաքին հղումներ ==
«Չորսը մի բակից» մուլտֆիլմը «Անիմատոր.ռու» կայքում
«Չորսը մի բակից»(անգլ.) ֆիլմը Internet Movie Database կայքում
Սիգուլդա

Սիգուլդա (pronunciation ; գերմ.՝ Segewold, լեհ.՝ Zygwold, ռուս.՝ Сигулдаլատիշ․՝  Sigulda ), պատմական անվանումը՝ Զեգեվոլդ (գերմ.՝ Segewold), քաղաք Լատվիայի կենտրոնական մասում՝ Վիձեմե երկրամասում. նույնանուն շրջանի վարչական կենտրոնն է, այդ երկրում զբոսաշրջության կարևորագույն կենտրոններից մեկը։ Ընկած է մայրաքաղաք Ռիգայից մոտավորապես 50 կիլոմետր դեպի հյուսիս-արևելք, Գաույա գետի ափերին, Գաույայի ազգային պարկի սահմաններում։ 2022 թվականի հունվարի տվյալներով բնակչության թվաքանակը եղել է 14 539։ 


== Պատմություն ==
Բնակավայրի հիմնադրման տարեթիվ ընդունված է համարել 1207 թվականը՝ այն նույն տարին, երբ թրակիրների ուխտի (օրդենի) անդամներն այստեղ հիմնել են Զեգեվոլդ (Զիգվալդ — գերմ.՝ Siegwald «Հաղթանակի անտառ») ամրոցը (հենց այդ ամրոցի անվանումն էլ ընկած է քաղաքի անվան հիմքում)։ Քաղաքը հարուստ է պատմա-մշակութային հուշարձաններով՝ ամրոցներով, բերդերով։ 1895 թվականին Սիգուլդայում բացվել է հանրային գրադարանը, որը շարունակում է գործել նաև մեր օրերում։


== Պատկերասրահ ==

		
		
		
		
		
		
		


== Քույր քաղաքներ ==
Սիգուլդան Եվրոպական միության քույր քաղաքների ընկերակցության՝ Դուզելաժի անդամներից է և իր այդ կարգավիճակից ելնելով՝ 1991 թվականից կանոնավոր կերպով համատեղ կազմակերպում կամ մասնակցում է տոնավաճառների, փառատոների, այլ միջոցառումների։ 2019 թվականի դրությամբ այդ ընկերակցության անդամներ էին հետևյալ քաղաքները.

Սիգուլդան, Դուզելաժի շրջանակից դուրս, եղբայրացել է նաև հետևյալ քաղաքների հետ.


== Ծանոթագրություններ ==


== Արտաքին հղումներ ==

Official website
Tourist information office of Sigulda
Doll Domination

Doll Domination ամերիկյան Pussycat Dolls խմբի երկրորդ և վերջին ստուդիական ալբոմը՝ թողարկված 2008 թվականի սեպտեմբերի 22-ին ԱՄՆ-ի A&M Records ձայնագրման ընկերությունում։ Առաջին շաբաթում վաճառվել է 79 000 օրինակով։ Ամբողջությամբ ալբոմը վաճառվել է 5 000 000 օրինակով։ Ալբոմում թողարկվել են 6 սինգլներ («When I Grow Up», «Whatcha Think About That» (Missy Elliott-ի մասնակցությամբ), «I Hate This Part», «Jai Ho! (You Are My Destiny)» (A.R. Rahman-ի հետ համատեղ), «Bottle Pop» և «Hush Hush»)։ Ալբոմի պրոդյուսերները եղել են՝ DioGuardi-ն, Sean Garrett-ը, R. Kellyն, Ne-Yo-ն, Timbaland-ը։ Նաև ալբոմի ձայնագրման մեջ մասնակցություն են ունեցել Միսի Էլիոթը, Սնուփ Դոգը, R. Kelly-ն, Polow Da Don-ը և շատ այլք։ Դելյուքս հրատարակությունում գտնվում են երգչուհիներից յուրաքանչյուրի երգերը։ Որպես ալբոմին օժանդակություն խումբը մեկնել է համերգային շրջագայության՝ Doll Domination Tour անունով։


== Երգացանկ ==


=== Doll Domination 2.0 ===


=== Doll Domination 3.0 ===


== Սինգլներ ==
«When I Grow Up» Թողարկված՝ 27 մայիսի, 2008
«Whatcha Think About That» Թողարկված՝ 9 սեպտեմբերի, 2008
«I Hate This Part» Թողարկված՝ 7 հոկտեմբերի, 2008
«Jai Ho!» (You Are My Destiny) Թողարկված՝ 23 փետրվարի, 2009
«Bottle Pop» Թողարկված՝ 6 մարտի, 2009
«Hush Hush» Թողարկված՝ 12 մայիսի, 2009


== Ծանոթագրություններ ==
Յալթա - Գորկա (ճոպանուղի)

«Յալթա - Գորկա» ճոպանուղի (փոքր ճոպանուղի, ռուս.՝ Канатная дорога «Ялта — Горка», Малая канатная дорога), Մեծ Յալթայի (Ղրիմ) ճոպանուղու գործող երեք գծերից մեկը։
Ճոպանուղին բաց է ամեն օր ժամը 10-18-ին։


== Նկարագրություն ==
Ճոպանուղու բացումը տեղի է ունեցել 1967 թվականին։ Մուտքը գտնվում է Յալթայի կենտրոնում, «Տավրիդա» հյուրանոցի շենքի հարևանությամբ (ձախ կողմից), վերին կայարանը գտնվում է Դարսան բլրի վրա։ Ճոպանուղու երկարությունը 600 մ է, բարձրությունների տարբերությունը՝ 120 մ, ճանապարհորդության տևողությունը` 12 րոպե։ Յուրաքանչյուր խցիկ նախատեսված է երկու ուղևորի համար, խցիկ պետք է մտնել ընթացքում։ Ճոպանուղին երթևեկում է շրջանաձև և առանց կանգառների։
Երթուղին անցնում է Ալեքսանդր Նևսկու տաճարի ոսկեզօծ գմբեթների, Յալթայի Ա. Պ. Չեխովի անվան գիմնազիայի շենքի, տարբեր հյուրանոցների գեղեցիկ ճակատների և պարզապես յալթացիների բակերի վրայով։ «Գորկան» Դարսան բլուրն է, որտեղից բացվում է քաղաքի հիանալի տեսարանը։
Իջնելով հարևան Փառքի բլուր, կարելի է դիտել Հավերժական կրակով հուշահամալիրը, որը կառուցվել է Ռուսաստանի քաղաքացիական և Հայրենական մեծ պատերազմների ժամանակ ընկած հերոսների պատվին։ Հուշարձանի հեղինակներն են ճարտարապետներ Վ. Ա. Պետերբուրժցևը, Ա. Վ. Ստեպանովը, Ա. Ա. Պոպովը։ Այն բացվել է 1967 թվականին, Հոկտեմբերյան հեղափոխության 50-ամյակի առթիվ։ Հավերժական կրակը վառվել է 1967 թվականի նոյեմբերի 6-ին Սևաստոպոլի Մալախովյան բլրի Հավերժական կրակի բոցից։ Ներկայում Հավերժական կրակը չի գործում։


== Ճոպանուղին կինոյում ==
«Ասսա» (1987), ռեժիսոր՝ Սերգեյ Սոլովյով
«Հպում» (1992), ռեժիսոր՝ Ալբերտ Սարգսի Մկրտչյան


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Канатная дорога, Ялта Archived 2017-12-09 at the Wayback Machine.
Ялта. Канатные дороги
Канатная дорога Ялта-Горка (холм Дарсан)
Նովոե Լիսկովո

Նովոե Լիսկովո (ռուս.՝ Новое Лысково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անանուն ռելիեֆի փոքր ձևեր (Քաջարան)

Անվան այլ կիրառումների համար տե՛ս՝ Անանուն ռելիեֆի փոքր ձևեր (այլ կիրառումներ)Անանուն ռելիեֆի փոքր ձևեր, երկրաբանական բնության հուշարձան Հայաստանում։ Բնության հուշարձանը գտնվում է Սյունիքի մարզի Քաջարանի հանքային ջրի աղբյուրից հյուսիս-արևելք, Ողջի գետի ձախ ափին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
(6918) Մանասլու

(6918) Մանասլու (անգլ.՝ Manaslu), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 20-ին Մասանորի Հիրասավայի և Շոհեյ Սուզուկիի կողմից Նյուկասայում։
Միջին հեռավորությունը Արեգակից կազմում է 2,408467 ա. մ., առավելագույնը մոտենում է 2,0724 ա. մ. հեռավորության վրա և հեռանում 2,7446 ա. մ.։ Արեգակի շուրջ մեկ ամբողջական պտույտ է կատարում 1365,24 երկրային օրվա ընթացքում, իր ուղեծրով շարժվելով միջինում 0,26369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6918) Մանասլու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրտյուբյակ (այլ կիրառումներ)

Իրտյուբյակ, կարող է վերաբերել՝

Իրտյուբյակ - գետ Ռուսաստանում, Բելայայի վտակը
Իրտյուբյակ - գյուղ Ռուսաստանի, Բաշկորտոստան հանրապետության Կուգարչինսկի շրջանի կազմում
Rascal Flatts

Ռասկալ Ֆլաթս (անգլ.՝ Rascal Flatts), ամերիկյան քանթրի-խումբ։ Հիմնվել է 2000 թվականին Օհայոյում։ 2000 թվականին համարվել է ամենալավ քանթրի-խումբը (Decade Award), երբ վաճառվել է 25 միլիոն պատճեն իր ալբոմներից, իսկ դրանցից 4-ը եղել են ազգային հիթ-շքերթում(Billboard 200)։


== Պատմություն ==
Հիմնվել է 2000 թվականին Կոլումբուս քաղաքում, Օհայո նահանգում։ Խումբը բաղկացած է երեք անդամից՝ Գերի Լևոքս (վոկալ), Ջեյ Դեմարկուս (բաս-կիթառ, ստեղնաշարային գործիքներ, դաշնամուր, վոկալ), Ջոյդոն Ռունեյ (կիթառ, վոկալ)։ 2000-2010 թվականներին Rascal Flatts խումբը ձայնագրվել է Դիսնեյ ձայնագրման ստուդիայում (Lyric Street Records) և այդտեղից դուրս եկած բոլոր ալբոմները դարձել են պլատինե՝ RIAA հավաստագրի համաձայն, իսկ դրանցից 4-ը ազգային հիթ-շքերթում (Billboard 200) գլխավոր տեղեր են զբաղեցրել։


== Աղբյուրներ ==
Ռասկալ Ֆլաթս-ի պաշտոնական էջ
Սիվտկնա գոմեր

Սիվտկնա գոմեր, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բաշ-Էրեն (Սեբաստիայի գավառ)

Բաշ-Էրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մասալովկա (Կամենսկի շրջան)

Մասալովկա (ռուս.՝ Масаловка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Աստախանովսկի գյուղական համայնքի կազմի մեջ։ Սահմանակից է Կամենսկ-Շախտինսկի քաղաքի Զավոդսկայա միկրոշրջանին։


== Աշխարհագրություն ==
Փողոցներ


== Պատմություն ==
1763 թվականին գյուղում բնակեցվել են կազակ Բոգդան Մասալովի հետնորդները, որոնք հայտնվել են Սևերսկի Դոնեցում 1646 թվականին։ 19-րդ դարի երկրորդ կեսից Մասալովի ագարակն ունեցել է երկու մաս. ատամաններն են եղել Զ. Տետերևյատնիկովը և Ի. Երոխինը։ Այնուհետև գյուղի հյուսիսարևելյան հատվածը դարձել է Զավոդսկոյ գյուղի մի մասը (այժմ՝ Կամենսկ-Շախտինսկի քաղաքի միկրոշրջան)։


== Բնակչություն ==
2010 թվականին գյուղի բնակչությունը կազմել է 1788 մարդ։ 


== Տես նաև ==
1027 կիլոմետր (կանգառ)
Զմրուխտե լիճ

Զմրուխտե լիճ (անգլ.՝  Emerald Lake), գտնվում է Կանադայի Բրիտանական Կոլումբիա նահանգի Յոհո ազգային պարկում։ Այն Յոհոյի 61 լճերից և լճակներից ամենամեծն է, և զբոսաշրջիկների այցելությամբ համարվում է առաջատար տեսարժան վայրերից մեկը։ Լճի ափին են գտնվում «Լոջ» բարձրակարգ քոթեջ-տնակները, որտեղ կան համարներ այցելուների համար։ Զմրուխտե լճի երկայնքով կա հետիոտն ճանապարհ, որի առաջին հատվածը հասանելի է հաշմանդամների սայլակների և մանկասայլակների համար։ Ամռանը առաջարկվում է կանոե։ Ձմռանը այստեղ տարածված է դահուկասպորտը։
Լիճը շրջապատված է Նախագահական լեռնաշղթայով, ինչպես նաև Բերջես և Վապտա լեռներով։ Այս ավազանային թակարդները հաճախակի փոթորկում են, ամռանն առաջացնելով հորդառատ անձրևներ, իսկ ձմռանը՝ առատ ձյան տեղումներ։ Խոնավության այս քանակը լճի ցածր խորության հետ ստեղծում է յուրօրինակ բուսական աշխարհ։ 

Այստեղ գտնված ծառերը բնորոշ են Բրիտանական Կոլումբիայի առավել խոնավ անտառներին․ արևմտյան կարմիր մայրին, արևմտյան կենին (կարմրածառ), արևմտյան նոճին և արևմտյան սպիտակ սոճին։ Հյուսիսում ալուվյալ օդի տեղաշարժերը արևելյան ափին հունիսի վերջին և հուլիսի սկզբին առաջացնում են դաշտային ծաղիկներ։
Մեծ բարձրություն ունենալու պատճառով, լիճը սառցակալում է նոյեմբերից մինչև հունիս։ Ջուրը վառ փիրուզագույն է, որի պատճառը փոշենման կրաքարերն են։ Լիճն առավել տպավորիչ է լինում հուլիս ամսին, երբ շրջակա լեռների ձյունը հալվում է։
Լիճը տեսած առաջին մարդը, ով չի պատկանել տեղաբնիկ ժողովուրդներին, եղել է կանադացի զբոսավար Թոմ Ուիլսոնը, ով պատահական հայտնվել է լճի մոտ 1882 թվականին։ Նրա ձիերը կորել էին, և Թոմը փորձել էր գտնել դրանց, մոլորվելով տարածքում` նա նկատել էր, որ հայտնվել է ինչ-որ հովտում։ Լիճը մեծ տպավորություն է թողել, նույնիսկ շատ հմուտ հետազոտողների վրա․ Թոմ Ուիլսոնն ասել է․ «Մի քանի ակնթարթ՝ ձիու վրա նստած, հիանում էի հազվադեպ, խաղաղ և գեղեցիկ տեսարանով»։ Հենց Ուիլսոնը լճի յուրօրինակ գույնի համար, անվանեց այն Զմրուխտե։ Լճի գույնը պայմանավորված է, սառցադաշտերի քայքայիչ աշխատանքից առաջացած, ջրում կախված վիճակում գտնվող, նստվածքային ապարների փոշով, որն անվանում են նաև քարային ալյուր։ Սակայն սա առաջին լիճը չէր, որին Ուիլսոնը տվել էր «Զմրուխտ» անունը։ Նա այդ նույն տարում, ավելի վաղ, մեկ այլ լճի ևս տվել էր այդ նույն անունը, որը կարճ ժամանակով հայտնվել էր նույնիսկ պաշտոնական քարտեզի վրա։ Այս առաջին լիճը, սակայն, շուտով վերանվանվել է Լուիզա։


== Ծանոթագրություններ ==
Ակամաս (Թեսևսի որդին)

Անվան այլ կիրառումների համար տե՛ս՝ Ակամաս (այլ կիրառումներ)Ակամաս (հին հունարեն՝ Ἀκάμας, Ἀκάμαντος - «անխոնջ»), հին հունական դիցաբանությունում Տրոյական պատերազմի աթենական հերոս, Թեսևսի և Փեդրայի որդին, ատտիկյան Ակամանտյանների ֆիլայի էպոնիմոսը։
Հետհոմերոսյան զրույցների համաձայն, երբ Ակամասը Դիոմեդեսի հետ ուղարկվեց Տրոյա, Հեղինեի վերադարձը հաջողեցնելու համար, սիրահարվեց Պրիամոսի դուստր Լաոդիկեին և ծնվեց նրանց որդին՝ Մունիքոսը։ Դեսպանների պահանջը մերժվեց և սկսվեց Տրոյական պատերազմը, որին մասնակցեց նաև Ակամասն իր խորթ եղբոր՝ Դեմոփոնի հետ։ Ակամասը, այլ հերոսների թվում, գտնվում էր փայտե ձիու մեջ, որի օգնությամբ հույները տիրացան Տրոյային։ Քաղաքի գրավման ժամանակ Ակամասն ազատեց իր տատին՝ Թեսևսի մորը՝ Էթրային։
Մյուս հույն հերոսների նման, Ակամասը ևս երկար թափառել է, նախքան հայրենիք վերադառնալը։ Իր թափառումների ընթացքում Ակամասը եղել է Թրակիայում և հիմնել է գաղութ Կիպրոսում։ Տուն վերադառնալով՝ Ակամասը տիրակալել է Աթենքում Դեմոփոնի հետ համատեղ։
Երբեմն Ակամասը հիշատակվում է որպես թրակիացիների առաջնորդ, որը եկել էր տրոյացիներին օգնության և կամ էլ Անտենորի և Թեանոյի որդին, Տրոյական հերոս։


== Ծանոթագրություններ ==
Sony Music Entertainment

Sony Music Entertainment (կամ ուղղակի Sony Music), աշխարհում մեծությամբ 2-րդ ձայնագիր ընկերությունը։ Մտնում է «Մեծ քառյակի մեջ»։ Պատկանում է Sony-ին, ղեկավարվում է Sony Corporation of America-ի կողմից։ Ընկերությունը միավորում է ավելի քան 200 լեյբլ, ներկայացուցիչներ ունի աշխարհի 44 երկրներում։ Sony Music-ի գործունեությունը գործնականում ընդգրկում է շոու-բիզնեսի բոլոր կողմերը և ունի հետևյալ ուղղությունները. երաժշտական կոնտենտի թվային և ֆիզիկական վաճառք, ֆիլմերի երաժշտությունների, գովազդների և հեռուստատեսության համաժամանակացում, գովազդային օգտագործման համար համերգների կազմակերպում և դերասանների իմիջների վաճառք։


== Ընկերությունն այսօր ==
Ընկերությունը միավորում է ավելի քան 200 լեյբլ, որոնցից շատերը իրենց երկար, հաջող աշխատանքի համար դարձել են լեգենդար։ Դրանք են՝ Columbia-ն, RCA-ն, Arista-ն, Epic-ը և այլն։
Sony Music-ը դարձել է հարազատ տուն 20-րդ դարի հայտնի արտիստների համար. Էլվիս Փրեսլի, Մայքլ Ջեքսոն, AC/DC, Boney M., Eruption, Milli Vanilli, Ադրիանո Չելենտանո, Մայլզ Դեյվիս, Բոբ Դիլան, Բարբարա Սթրեյզանդ, Սելին Դիոն, Օզզի Օսբորն և շատ այլ հայտնիներ։ Այսօր իրավիճակը չի փոխվել. Sony Music-ի հետ աշխատում են Kasabian, Ավրիլ Լավին, Բրիթնի Սփիրս, Բիյոնսե Նոուլզ, Ալիշա Քիզ, Լեոնա Լյուիս, Դայդո, Փինկ, Շակիրա, One Direction և այլն։


== Տես նաև ==
Sony BMG
Sony Music Entertainment Japan


== Ծանոթագրություններ ==


== Արտաքին հղումներ ==
Official site
Yahoo! – Sony Music Entertainment Company Profile
Տեսանյութը ՅուԹյուբում
Sony Music TV Archived 2013-09-21 at the Wayback Machine.
Sony Music — Outline of Principal Operations Archived 2012-07-07 at the Wayback Machine.(անգլ.)
Լալխորալի

Լալխորալի (վրաց.՝ ლალხორალი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 530 մետր բարձրության վրա։ Շրջկենտրոն Մեստիայից հեռու է 72 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 9 մարդ։


== Ծանոթագրություններ ==
Վերչելլի

Վերչելլի (իտալերեն՝ Vercelli), կոմունա Իտալիայում՝ Պիեմոնտ մարզի Վերչելլի գավառում, որի վարչական կենտրոնն է հանդիսանում։ Զբաղեցնում է 79 կմ² տարածք։ Բնակչության թվաքանակը 2011 թվականի տվյալներով եղել է 46.308, 2021 թվականի մայիսի 31-ի տվյալներով՝ 45.631Dato Istat Archived 2021-10-06 at the Wayback Machine. - Popolazione residente al 31 maggio 2021։ Բնակչության խտությունը՝ 569 մարդ/կմ²։ Հեռախոսային կոդը՝ +39 0161։ Փոստային ինդեքս 13031։ Կոմունայի տոնը նշվում է ամեն տարվա օգոստոսի 1-ին։ 
Հիմնականում բրնձի մշակությամբ հայտնի գյուղատնտեսական տարածաշրջանի համաիտալական և եվրոպական առևտրային կենտրոն է, երկաթուղային և ավտոմայրուղային հանգույց։ Քաղաքում զարգացած են նաև մեքենաշինությունը, քիմիական, տեքստիլ, սննդի արդյունաբերությունը, փայտանյութի, ցեմենտի, երաժշտական գործիքների արտադրությունը։ Եկամտի կարևոր աղբյուր է դարձել նաև պատմա-մշակութային բազմաթիվ հուշարձանների առկայության և մշակութային խոշոր միջոցառումների կազմակերպման շնորհիվ բավականին զարգացած զբոսաշրջությունը։
Այստեղ է գտնվում աշխարհի առաջին պետականորեն ֆինանսավորված համալսարանը՝ հիմնադրված 1228 թվականին։


== Պատմություն ==
Վերչելլին հնում եղել է լիգուրիական բնակավայր, այնուհետև հինհռոմեական մունիցիպիում՝ municipium Vercellae, Տակիտոսի բնորոշմամբ՝ "firmissima Municipia": Մեր թվականությունից առաջ 101 թվականին Վերչելլիի մերձակայքում՝ Ռաուդի դաշտում (Campi Raudi), հռոմեացի զորավար Մարիուսը ջախջախել է կիմերներին։ Մեր թվականության  IV դարից Վերչելլին եղել է եպիսկոպոսական նստավայր, Հռոմի անկումից հետո դարձել է լանգոբարդյան իշխանության, ավելի ուշ՝ ֆրանկյան կոմսության մայրաքաղաք։ 1335 թվականից գտնվել է Միլանի Վիսկոնտիների, 1427 թվականից՝ Սավոյի դուքսերի տիրապետության տակ, հետագայում կիսել Պիեմոնտի մարզի ճակատագիրը։
Քաղաքում պահպանված պատմաճարտարապետական բազմաթիվ հուշարձաններիվ հիշատակության են արժանի հատկապես ամրոցը (XIII դ.), տաճարը (XVI, XVIII դ., զանգակատունը՝ kampanila-ն - XII դ.), Սան Ջուլիանո (XII դ.), Սան Բեռնարդո (XII դ.), Սան Ֆրանչեսկո (XIII դ.), Սան Պաոլո (XII, XVII դդ..), Սան Քրիստոֆորո (XVI դ.) եկեղեցիները, Սանտ Անդրեա բազիլիկը (1224 թ.), միջնադարյան հիվանդանոցը (XIII դ.), բազմաթիվ պատմական շենքեր, պալատներ, այդ թվում՝ Casa Paolo (XII, XVII դդ.), Casa Ceritori (1496 թ.), Palazzo Borgogna (1836 թ.):
Վերչելլիում է որպես եպիսկոպոս ծառայել սուրբ Եվսեբիոսը (մոտ.283-371 թթ.):


== Թանգարաններ ==
Կամիլլո Լեոնեի թանգարան
«Ֆրանչեսկո Բորգոնյա» թանգարան


== Քույր քաղաքներ ==
 Ֆրանսիա, Առլ, 1970 թվականից
 Իսպանիա, Տորտոսա, 2003 թվականից


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Vercelli Archived 2012-02-05 at the Wayback Machine. is a short article in English on the history and archaeology of the town from archeovercelli.it, the site of the Gruppo Archeologico Vercellese.
dumsinandi.com presents the Divine Comedy in English, Italian and vercellese, the local Piedmontese dialect


== Արտաքին հղումներ ==

Vercelli
Macadam, Alta (1997). Blue Guide. Northern Italy: from the Alps to Bologna. London: A & C Black. 0-7136-4294-7.
Museo Borgogna
Museo del Tesoro del Duomo
Museo Camillo Leone
Vini Italiani DOCG: Gattinara DOCG
Riso Maratelli
Բորիս Բազարով

Բորիս Բազարով (ռուս.՝ Бори́с Я́ковлевич База́ров, իսկական ազգանունը` Շպակ), մայիսի 27, 1893(1893-05-27), Կելմե, Rossiyensky Uyezd, Կովնոյի նահանգ, Ռուսական կայսրություն - փետրվարի 21, 1939(1939-02-21), Մոսկվա, ԽՍՀՄ), խորհրդային անլեգալ հետախույզ։


== Կենսագրություն ==
1914 թվականին ավարտել է Վիլենի ռազմական ուսումնարանը։ Առաջին համաշխարհային պատերազմի մասնակից, 105-րդ հետևակային գնդի դասակի (հետագայում վաշտի) հրամանատար։
1921 թվականին աշխատանքի է ընդունվել ԽՍՀՄ ժողովրդական կոմիսարների խորհրդին կից Միացյալ պետական քաղաքական վարչության օրգաններում, մինչև 1924 թվականն աշխատել է անլեգալ հետախուզությունում Բալկաններում (Բուլղարիա և Հարավսլավիա)։ Հետագայում (մինչև 1927 թվականը) Վիեննայում եղել է ԽՍՀՄ լիազոր ներկայացուցիչը։
1927 թվականից ղեկավարել է Միացյալ պետական քաղաքական վարչության բալկանյան սեկտորը։ 1928 թվականին առողջական խնդիրների հետ կապված ազատվել է, կարճ ժամկետով աշխատել Ժողովրդական տնտեսության բարձրագույն խորհրդում, նույն տարում վերադարձել Միացյալ պետական քաղաքական վարչություն և գործուղվել Բեռլին։ Այստեղ լինելով անլեգալ ռեզիդենտի տեղակալ, ղեկավարել է անլեգալ խմբավորումները։ 1935-1938 թվականներին ղեկավարել է ԱՄՆ ռեզիդենտուրաները։ Տիրապետել է գերմաներեն, բուլղարերեն, ֆրանսերեն և սերբախորվաթերեն լեզուներին, եղել է Պետանվտանգության մայոր։ Ձերբակալվել է 1938 թվականի հուլիսի 3-ին լրտեսության մեղադրանքով, 1938 թվականի փետրվարի 21-ին դատապարտվել պատժի առավելագույն չափին և նույն օրը գնդակահարվել։ Թաղված է Դոնի գերեզմանատանը։ Արդարացվել է ԽՍՀՄ ԳԽ Ռազմական կոլեգիայի կողմից 1956 թվականի դեկտեմբերի 22-ին։


== Պարգևներ ==
1930 թվականին ՉԵԿԱ-ի 10-ամյակի նշանավորման կապակցությամբ պարգևատրվել է անվանական բրաունինգով։


== Գրականություն ==
Энциклопедия секретных служб России / Автор-составитель А.И.Колпакиди. — М.: АСТ, Астрель, Транзиткнига, 2004. — С. 440-441. — 800 с. — ISBN 5-17018975-3.


== Ծանոթագրություններ ==


== Արտաքին հղումներ ==
Биография Б. Я. Базарова Archived 2010-08-10 at the Wayback Machine. на сайте СВР России
Биография Б. Я. Базарова на сайте pseudology.org
Владимир Сергеев Да Винчи советской внешней разведки: Борис Базаров — один из самых успешных нелегальных резидентов Лубянки. // НГ, 2006-10-06.
Информация о Б. Я. Базарове на сайте «Жертвы политического террора в СССР».
Ականց (դաշտ)

Անվան այլ կիրառումների համար տե՛ս՝ Ականց (այլ կիրառումներ)Ականց, դաշտ Թուրքիայում, Վանա լճի հյուսիսային ափամերձ շրջանում, Ականց գուղաքաղաքի շրջակայքում։ Մակերևույթը ալիքավորված է, կլիման ցամաքային է և ոռոգվում է Արճեշ գետով։


== Ծանոթագրություններ ==
Վեուչ (Կոբոժայի վտակ)

Վեուչ (ռուս.՝ Веуч), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոբոժա գետի ձախ ափում։ Գետի երկարությունը 34 կմ է։ Ավազանի տարածք 174 կմ² է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200112110000006580
Հիդրոլոգիական ուսումնասիրությունների կոդը - 110000658
Ավազանի կոդը - 08.01.02.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիմե (գյուղ, Կաառմա շրջան)

Անվան այլ կիրառումների համար տե՛ս՝ ՆիմեՆիմե (էստ․՝ Nõmme), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թադևոս Կատարյան

Թադևոս Գևորգիի Կատարյան (1905, Ղրիմ, Ռոստովի շրջան, Դոնի զորքի մարզ, Ռուսական կայսրություն - փետրվարի 27, 1967(1967-02-27), Յալթա, Ղրիմի մարզ, Ուկրաինական ԽՍՀ, ԽՍՀՄ), խորհրդային այգեգինեգործ։ Կենսաբանական գիտությունների դոկտոր (1966)։ ԽՄԿԿ անդամ 1939 թվականից։


== Կենսագրություն ==
1928 թվականին ավարտել է Դոնի գյուղատնտեսության և հողաբարելավման ինստիտուտը։ Եղել է ՀԽՍՀ հողժողկոմի տեղակալ (1941-1942), ՀԽՍՀ ԳԱ բուսաբանական ինստիտուտի տնօրեն (1947-1949), ՀԽՍՀ ԳԱ Նախագահության գլխավոր գիտնական քարտուղար (1949-1950), Յալթայի «Մաղարաչ» խաղողագործության և գինեգործության համամիութենական ԳՀԻ-ի տնօրեն (1950-1967)։ Աշխատանքները նվիրված են ցիտրուսային կուլտուրաները, թեյը, եղրիզենին հյուսիսային շրջաններում մշակելու, էկոլոգիական տարբեր գոտիներում խաղողի բերքատվության բարձրացումն ապահովող ագրոտեխնիկական և ագրոքիմիական գործոնների ազդեցության, խաղողագործության շրջանացման, տեղաբաշխման հարցերին։ Պարգևատրվել է Լենինի շքանշանով։


== Երկեր ==
Մերձարևադարձային պտղատու կուլտուրաները Հայաստանում, 1949։
Ձիթենի, 1950։
Сорт винограда и качество уражай, 1963.
Нагрузка и уражай винограда, 1964.
Влияние климатических условий на вегетацию винограда и качество его урожая, Симферополь, 1967. (համահեղինակ)
Դարմշտադտ-Դիբուրգ (շրջան)

Դարմշտադտ-Դիբուրգ  (գերմ.՝ Landkreis Darmstadt-Dieburg), շրջան Գերմանիայում։ Շրջկենտրոնն է Դարմշտադ քաղաքը։ Զբաղեցնում է 658,65 կմ2։ Բնակչությունը՝ 289 250 մարդ։ Բնակչության խտությունը՝ 439 մարդ/կմ2։
Շրջանի պաշտոնական կոդը՝ 06 4 32։ Շրջանում 23 համայնք կա։


== Ծանոթագրություններ ==
Փրիտրիխինգ

Փրիտրիխինգ  (գերմ.՝ Prittriching), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 2418 մարդ է (2010 թվականի դեկտեմբերի 31–ի տվյալներով)։ Զբաղեցնում է 25,37 կմ² տարածք։ Պաշտոնական կոդ՝ 09 1 81 134։
Համայնքը բաժանված է երկու գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Come Over When You're Sober, Pt. 2

Come Over When You're Sober, Pt. 2 (հաճախ կրճատվում է՝  COWYS Pt. 2), ամերիկացի երգիչ և ռեփեր Լիլ Փիփի երկրորդ և վերջին ստուդիական ալբոմը։ Այն թողարկվել է 2018 թվականի նոյեմբերի 9-ին՝ Columbia Records լեյբլի միջոցով։ Որպես նրա առաջին հետմահու թողարկում, այն հրապարակվել է այն բանից հետո, երբ Փիփը մահացել է թմրանյութերի չարաշահումից իր առաջին՝ «Come Over When You're Sober, Pt. 1» (2017) ստուդիական ալբոմի թողարկումից մի քանի ամիս անց։
2018 թվականի հոկտեմբերի 18-ին թողարկվել է ալբոմի գլխավոր՝ «Cry Alone» սինգլը՝ երաժշտական տեսահոլովակի հետ միասին, որում ցուցադրվում է ալբոմի թողարկման ամսաթիվը (2018 թվականի նոյեմբերի 9)։ «Come Over When You're Sober, Pt. 2»-ն դեբյուտ է կատարել ամերիկյան Billboard 200 ալբոմների չարթի չորրորդ հորիզոնականում՝ թողարկման առաջին շաբաթվա ընթացքում վաճառվելով 81․000 օրինակ (ներառյալ ալբոմի 43․000 մաքուր վաճառքը)։ Ընդհանուր առմամբ, ալբոմը դրական գնահատականների է արժանացել երաժշտական քննադատների կողմից։


== Երգացանկ ==


== Չարթեր ==


== Հավաստագրումներ ==


== Ծանոթագրություններ ==
Անաստասիոս Ա (կայսր)

Անաստասիոս Ա Դիկորուս (լատ.՝ Flavius Anastasius Augustus, հուն․՝ Ἀναστάσιος, 430, Դուրրաս, Ալբանիա - հուլիսի 9, 518(0518-07-09), Կոստանդնուպոլիս), իլլիրիական ծագումով Բյուզանդիայի կայսր (491-518)։ Անաստասիոսի կառավարման օրոք Բյուզանդական կայսրության ողջ սահմանի երկայնքով կառուցվեցին ռազմական ամրություններ, այդ թվում Դարան Միջագետքում և Դուրրասը Իլլիրիայում։ Իր միաբնակ հայացքների համար հետագա ուղղափառ քրիստոնյա հեղինակների կողմից ստացել է «Պիղծ» մականունը։


== Կենսագրություն ==


=== Ծագում ===
Անաստասիոսը ծնվել է Իլլիրիայի Դիրրախիում քաղաքում։ Նրա ծննդյան թվականն անհայտ է, բայց ենթադրվում է, որ այդ իրադարձությունը տեղի է ունեցել ոչ ուշ, քան 430 կամ 431 թվականին։ Ծնվել է իլլիրիացիների ընտանիքում, դիրրախիումացի ազնվական Պոմպեոսի (ծնվել է մոտ 410 թվականին) և նրա կնոջ՝ Անաստասիա Կոնստանդինայի (ծնվել է մոտ 410 թվականին) որդին։


== Ծանոթագրություններ ==


== Արտաքին հղումներ ==

 Մեդիաֆայլեր Anastasius I թեմայով Վիքիպահեստում:
Ալլաուրիա

Ալլաուրիա, գետ Հայկական լեռնաշխարհում, հիշատակված Ասորեստանի Սարգոն  մ.թ.ա. 713 թվականին արշավանքի առնչությամբ։ Հոսում էր Վանա լճից արևմուտք։ Նրա ընթացքով ասուրական զորքերը շարժվել են դեպի Նաիրի երկիրը։ Ն. Ադոնցը նույնացնում է Մարմետ գետի հետ։


== Ծանոթագրություններ ==
Սեռեցյուվե

Սեռեցյուվե (էստ․՝ Seretsüvä), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորիա (Կասերես)

Կորիա (Կասերես) (իսպ.՝ Coria), քաղաք և մունիցիպալիտետ Իսպանիաում, գտնվում է Կասերեսում։ Մտնում է ինքնավար համայնքի Եստռամադուռ։ Մունիցիպալիտետը գտնվում է Վեգաս-դել-ալագոնում (կոմարակի) շրջանում։ Զբաղեցնում է 103 կմ², բնակչությունը 12962 մարդ (2010 թ.), հեռավորությունը վարչական կենտրոնից 68 կմ։ Քաղաքի գրավողներից է համարվում Պեսդրո դե Ալկանտարի և սուրբ կույս դե Առխեմե։


== Պատկերասրահ ==

		
		


== Ծանոթագրություններ ==


== Արտաքին հղումներ ==
պաշտոնական էջ
Ավետիք Գրիգորյան (այլ կիրառումներ)

Ավետիք Գրիգորյան անուն-ազգանունը կարող է վերաբերել հետևյալ անձանց.

Ավետիք Գրիգորյան, հայ աստղագետ։
Ավետիք Գրիգորյան, հայ շախմատիստ, գրոսմայստեր։
(6772) 1988 BG4

(6772) 1988 BG4, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 20-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,662899 ա. մ., առավելագույնը մոտենում է 2,1532 ա. մ. հեռավորության վրա և հեռանում 3,1726 ա. մ.։ Արեգակի շուրջ մեկ ամբողջական պտույտ է կատարում 1587,2 երկրային օրվա ընթացքում, իր ուղեծրով շարժվելով միջինում 0,226815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6772) 1988 BG4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Heaven (երգ, Բրայան Ադամս)

«Heaven», կանադացի երգիչ, կիթառահար և երգերի հեղինակ Բրայան Ադամսի երգը, որը թողարկվել է 1985 թվականի ապրիլի 9-ին՝ որպես նրա «Reckless» չորրորդ ալբոմի երրորդ սինգլ։ Երգի հեղինակներն են Բրայան Ադամսը և Ջիմ Վալանսը, իսկ պրոդյուսերները՝ Բոբ Քլիմոնթեյնը և անձամբ Ադամսը։ Սինգլը գլխավորել է ամերիկյան «Billboard Hot 100» հիթ-շքերթը և Կանադայում ստացել ոսկե հավաստագրում։
Համացանցում տեսահոլովակի դիտումների քանակը, ըստ 2020 թվականի տվյալների, կազմում է 192 միլիոն։


== Պատմություն ==
1983 թվականին Ադամսն ավելի քան 100 անգամ հանդես է եկել «Journey» խմբի հետ, նա խմբի «Frontiers Tour» համերգային շրջագայությանը ներկայացել է առաջինը։ Այդ ժամանակ Ադամսը Ջիմ Վալանսի հետ գրել է նոր երգ, որն անվանվել է «Heaven»։ Երգի ստեղծման համար ոգեշնչման աղբյուր է հանդիսացել «Journey» խմբի «Faithfully» երգը։ Երգը ձայնագրվել է 1983 թվականի հունիսի 6-ին և 7-ին Նյու Յորքի «Power Station» ստուդիայում։ Սկզբում պրոդյուսերներից մեկը, որի հետ այն ժամանակ աշխատել է Բրայանը, խորհուրդ չէր տալիս «Heaven»-ը ներառել նոր ալբոմում՝ պատճառաբանելով, որ այն չափազանց «թեթև» է նրա համար։ Եվ միայն վերջին պահին Ադամսը մտափոխվել է և այն ներառել «Reckless» ալբոմում։


== Ստեղծագործությունների ցանկ ==
US 7" (A&M 2729)«Heaven»
«Heaven» (live)US 12" promo (A&M SP-17318)«Heaven»
«Heaven» (live)/«Kids Wanna Rock» (live)UK 7" (A&M AM256)«Heaven»
«Diana»UK 12" (A&M AMY256)«Heaven»/«Diana»
«Heaven» (live)/«Fits Ya Good»


== Տեսահոլովակ ==
Նկարահանվել է այս երգի երկու տեսահոլովակ։ Առաջին տեսահոլովակը նկարահանվել է Կանադայի Վանկուվեր քաղաքի «Stanley Industrial Alliance Stage» թատրոնում։ Տեսահոլովակի ռեժիսորն իռլանադացի Սթիվեն Բերոնն է, որն ավելի վաղ նկարահանել էր «a-ha» խմբի «Take on Me» և Մայքլ Ջեքսոնի «Billie Jean» երգերի տեսահոլովակները։ Տեսահոլովակում հայտնվել են բրիտանացի դերասանուհի Լիզեթ Էնթոնին և կանադացի դերասան Գարվին Սենֆորդը։
Երկրորդ տեսահոլովակը նկարահանվել է Մեծ Բրիտանիայի մայրաքաղաք Լոնդոնում անցկացվող կենդանի համերգի ժամանակ։ Այս տեսահոլովակն առաջադրվել է MTV երաժշտական տեսահոլովակի մրցանակաբաշխության «Լավագույն կինեմատոգրաֆիա» անվանակարգի։


== Հիթ-շքերթներ ==


=== Շաբաթական հիթ-շքերթներ ===


== DJ Sammy-ի տարբերակ ==
2001 թվականին եվրոպացի դիջեյներ իսպանացի Sammy-ն և գերմանացի Yanou-ն ձայնագրել են «Heaven» երգի պարային տարբերակը (վոկալիստը եղել է հոլանդացի երգչուհի Do-ն)։ Այն բրիտանական հիթ-շքերթում զբաղեցրել է առաջին հորիզոնականը, Միացյալ Նահանգներում՝ ութերորդ։
Երգն ունի մի քանի տարբերակներ։


== Հիթ-շքերթներ և հավաստագրում ==


== Ծանոթագրություններ ==


== Արտաքին հղումներ ==
 «Heaven»  (ավելի քան 192 միլիոն դիտում)
(7856) Վիկտորբիկով

(7856) Վիկտորբիկով (անգլ.՝ Viktorbykov), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 1-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,193335 ա. մ., առավելագույնը մոտենում է 2,7483 ա. մ. հեռավորության վրա և հեռանում 3,6383 ա. մ.։ Արեգակի շուրջ մեկ ամբողջական պտույտ է կատարում 2084,32 երկրային օրվա ընթացքում, իր ուղեծրով շարժվելով միջինում 0,172718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7856) Վիկտորբիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինքնատատանումներ

Ինքնատատանումներ, որևէ համակարգում առաջացող ֆիզիկական ցանկացած բնույթի չմարող տատանումներ, որոնք կարող են գոյություն ունենալ արտաքին փոփոխական ազդեցությունների բացակայության պայմաններում։ Ինքնատատանւմի ձևն ու հաճախականությունը պայմանավորված են համակարգի հատկություններով (ի տարբերություն ստիպողական տատանումների)։ Ինքնատատանումի օրինակներ են ժամացույցի ճոճանակի, երաժշտական գործիքի լարերի, ռադիոգեներատորի էլեկտրական կամ քվանտային գեներատորի լուսազդանշանների տատանումները։ Այն համակարգերը, որոնցում ինքնատատանումներ են առաջանում, կոչվում են ինքնատատանողական։ Ինքնատատանողական ցանկացած համակարգ անհրաժեշտորեն պարունակում է տատանողական համակարգ, որում առաջանում են ազատ,սակայն անխուսափելի կորուստների առկայության պատճառով մարող տատանումներ, էներգիայի աղբյուր, որի հաշվին պահպանվում են ինքնատատանումներ, և հարմարանք՝ փական, որը կարգավորում է էներգիայի ներմուծումը տատանողական համակարգ։ Անհրաժեշտ է նաև հակադարձ մի կապ (տատանողական համակարգից՝ աղբյուր), որն ապահովում է փականի ժամանակին գործարկումը և կարգավորում ներմուծվող էներգիայի բաժինը։
Այսպես, լամպային գեներատորում փականի դերը կատարում է լամպի ցանցը, հակադարձ կապինը՝ տատանողական կոնտուրի և ցանցային կոճերի միջև փոխինդուկցիան։ Հաստատուն ամպլիտուդի տատանումներ ստանալու համար ներմուծվող էներգիան պետք է ճշտորեն հավասարվի կորուստներին։ Բացի այդ, էներգետիկ հավասարակշռության վիճակը պետք է կայուն լինի, որպեսզի պատահական ֆլուկտուացիաների դեպքում ինքնաբերաբար վերականգնվի։ Այսպիսի դինամիկ կայունությունը ապահովում է ինքնատանողական համակարգի մեջ ոչ գծային տարրի առկայությամբ։ Առաջացող տատանումների ձևը կախված է տատանողական համակարգի բարորակությունից, եթե այն մեծ է, տատանումները ձևով համընկնում են համակարգի սեփական տատանումներին։ Սահմանային դեպքում, երբ պարբերության ընթացքում ներմուծվող էներգիան նույն պարբերության վերջում լրիվ ցրվում է, տատանումները ձևով ռելաքսացիոն են։
Շառլ Աբի

Շառլ Նատան Աբի (ֆր.՝ Charles Nathan Abi, ապրիլի 12, 2000(2000-04-12), Կլերմոն Ֆերան), ֆրանսիացի ֆուտբոլիստ, ֆրանսիական «Սենտ Էտիեն» ակումբի հարձակվող։


== Ակումբային կարերիա ==
«Սենտ-Էտիեն» ակումբի սան է։ 2018 թվականի ապրիլի 15-ին Շառլն իր առաջին պրոֆեսիոնալ պայմանագիրն է ստորագրել ակումբի հետ։ 2018 թվականի դեկտեմբերի 16-ին «Սենտ-Էտիեն» ակումբի կազմում իր նորամուտն է նշել Ֆրանսիական առաջին լիգայում` մասնակցելով «Նիս» ակումբի դեմ խաղին։


== Կարիերան հավաքականում ==
2016 թվականի փետրվարի 4-ին Աբին իր նորամուտն է նշել Ֆրանսիայի մինչև 16 տարեկանների հավաքականի կազմում` մասնակցելով Նիդերլանդների հավաքականի դեմ խաղին։ 2018 թվականի փետրվարի 7-ին առաջին անգամ հանդես է եկել Ֆրանսիայի մինչև 18 տարեկանների հավաքականի կազմում։ 2018 թվականի սեպտեմբերի 4-ին իր նորամուտն է նշել Ֆրանսիայի մինչև 19 տարեկանների հավաքականի կազմում` մասնակցելով Սլովենիայի հավաքականի դեմ խաղին։


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը Archived 2018-12-21 at the Wayback Machine. «Սենտ Էտիեն» ակումբի պաշտոնական կայքում (ֆր.)
Ֆուտբոլիստի պրոֆիլը Archived 2019-04-03 at the Wayback Machine. FFF.fr կայքում (ֆր.)
Ֆուտբոլիստի պրոֆիլը Soccerway.com կայքում (անգլ.)
Ֆուտբոլիստի պրոֆիլը Transfermarkt.com կայքում (անգլ.)
Մելիք Աղաբեկյան

Մելիք Խաչիկի Աղաբեկյան (ուկրաիներեն՝ Мелік Хачикович Агабекян), հունիսի 26, 1947(1947-06-26), Սուխում, Վրացական ԽՍՀ, ԽՍՀՄ), ազգությամբ հայ ուկրաինացի նկարիչ, Ուկրաինայի նկարիչների ազգային միության անդամ (1986)։


== Կենսագրություն ==
Աղաբեկյանը ծնվել է 1947 թվականի հունիսի 26-ին Սուխումում։ Ամուսնացել է 1973 թվականին։ 1973-1974 թվականներին դասավանդել է գեղարվեստի պետական քոլեջում։ 1980 թվականին ավարտել է Երևանի գեղարվեստա-թատերական ինստիտուտը, որտեղ սովորել է Էդուարդ Իսաբեկյանի և Սարգիս Մուրադյանի ղեկավարությամբ։ 1980-1982 թվականներին դասավանդել է Երևանի գեղարվեստա-թատերական ինստիտուտում։ 1982 թվականից սկսած յոթ տարի եղել է «Հայաստանի աշխատավորուհի» ամսագրի գեղարվեստական խմբագիրը։ 1986 թվականից Ուկրաինայի նկարիչների ազգային միություն անդամ է։ 1990-1992 թվականներին որպես ուսուցիչ աշխատել է Շախտյորսկ քաղաքի (Դոնեցկի մարզ, Ուկրաինա) թիվ 6 դպրոցում։ 1981-1985 թվականներին նրա ստեղծագործությունները ցուցադրվել են Հայաստանում։ Իսկ 1992-1997 թվականներին ցուցադրվել են նաև Դոնեցկի արվեստի ցուցահանդեսներում։


== Ստեղծագործությունները ==
«Լավերի կիրճը» (ռուս.՝ «Ущелье Хорошие» (1979))
«Հարսանիք Լենինականում» (ռուս.՝ «Свадьба в Ленинакане» (1980))
«Երիտասարդ հիմնադիրներ» (ռուս.՝ «Молодые литейщики» (1981))
«Նատյուրմորտ կակտուսի հետ» (ռուս.՝ «Натюрморт с кактусами» (1985))
«Վերադարձ» (ռուս.՝ «Возвращение» (1985))
«Ինքնապաշտպանություն» (ռուս.՝ «Автопортрет» (1986))
«Ա․ Ծառուկյանի դիմանկարը» (ռուս.՝ «Портрет А. Царукян» (1986))
«Սկիզբ»  (ռուս.՝ «Начало» (1987))
«Սբ. Առաքյալոց եկեղեցի» (ռուս.՝ «Церковь св. Апостолов» (1988))
«Ձմեռ։ Արևի օր» (ռուս.՝ «Зима. Солнечный день» (1992))


== Ծանոթագրություններ ==
Բոյկոպոնուրա

Բոյկոպոնուրա (ռուս.՝ Бойкопонура), խուտոր Ռուսաստանի Դաշնության Կրասնոդարի երկրամասի Կալինինսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 2146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանիել Դի Տոմասո

Դանիել Դի Տոմասո (անգլ.՝ Daniel di Tomasso, հունվարի 30, 1983(1983-01-30), Մոնրեալ, Քվեբեկ, Կանադա), կանադացի դերասան։ 


== Կենսագրություն ==
Ծնվել և մեծացել է Մոնրեալում։ Խոսում է անգլերեն, ֆրանսերեն և իտալերեն լեզուներով։


== Կարիերա ==
2013 թվականին նկարահանվել է «Իսթ Էնդի կախարդները» դրամատիկ հեռուստասերիալում, որտեղ կատարել է Քիլիան Գարդների դերը։ Նկարահանվել է նաև «Գեղեցկուհին և հրեշը» «Գրիմ», «C.S.I.. Հանցագործության վայր», «Ժամանակից դուրս» և Amazon-ի «Օրինակելի աղջիկների խռովությունը» հեռուստասերիալներում։ 2016-2018 թվականներն ընկած ժամանակահատվածում միացել է «Ծանր հանցագործություններ» հեռուստասերիալի դերասանական կազմին և կատարել է հետախույզ Ուես Նոլանի դերը։ 2018 թվականին նկարահանվել է «Չիկագոյի հրդեհաշեջներ» հեռուստասերիալում։ 2019 թվականին կատարել է Ֆլեթչեր Մայերսի դերը The CW հեռուստաալիքի «Դինաստիա» հեռուստասերիալում, հայտնվել է նաև նեթֆլիքսի «Ռեթչեդ հեռուստասերիալում։ Նկարահանվել է «Սառայի հանրապետությունը» և «Y: Վերջին տղամարդը» հեռուստասերիալներում և «Հեռացում առանց հրաժեշտի» ֆիլմում։
Նկարահանվելուց առաջ եղել է հաջողակ համաշխարհային մոդել, գովազդել է բարձր վարկանիշ ունեցող ընկերությունների համար, ներառյալ՝ Armani-ի հավաքածուները և դեմքի քսուկները, Vichy-ի դեմքի քսուկները, L’Oréal, Azzaro օծանելիքներ և այլն։


== Ֆիլմագրություն ==


== Ծանոթագրություններ ==


== Արտաքին հղումներ ==
Daniel di Tomasso Թվիթթերում
Քվեբեկի հայ բժշկական ընկերակցություն (Կանադա)

Քվեբեկի հայ բժշկական ընկերակցություն, հիմնվել է 1975 թվականին։ Անդամներն էին բժիշկներ, ատամնաբույժներ, դեղագործներ։ Նպատակն էր օգնել և ուղղորդել բժշկության ասպարեզ մուտք գործելու ցանկություն ունեցողներին, ստեղծել Քվեբեկում աշխատող հայ բժիշկների հավաքատեղի-կենտրոն, որտեղ տեղեկություններ կփոխանակեին իրենց մասնագիտությունների վերաբերյալ, հոգալ Քվեբեկի հայ համայնքի բժշկական կարիքները։ Այս միության ջանքերով է կազմակերպվել հայ բժիշկների 3-րդ համաշխարհային կոնգրեսը 1984 թվականին, Մոնրեալում։
Դեքստեր Գորդոն

Դեքստեր Գորդոն (անգլ.՝ Dexter Gordon, փետրվարի 27, 1923(1923-02-27), Լոս Անջելես, Կալիֆոռնիա, ԱՄՆ - ապրիլի 25, 1990(1990-04-25) կամ ապրիլի 26, 1990(1990-04-26), Ֆիլադելֆիա, ԱՄՆ), ամերիկացի ջազային  հարդ-բոպի առաջամարտիկ  տենոր սաքսոֆոնահար, դերասան։ 


== Կենսագրություն ==
13 տարեկանում սովորել է կլառնետ նվագել։ Ժամանակին առաջադրվել է ամերիկյան Կինոակադեմիայի մրցանակին «Կեսգիշերին մոտ» (անգլ.՝ Round Midnight, 1986 թվական) ֆիլմում առաջին պլանի լավագույն տղամարդու դերի համար։ Գորդոնը ջազի պատմության մեջ ամենաազդեցիկ և պատվավոր դեմքերից էր. նրա ներդրումը  կատարման յուրաձևության, հզոր և լիաձայն կատարման զարգացման գործում և՛ սաքսոֆոնի համար ընդհանրապես, և՛ տենորային սաքսոֆոնի համար մասնավորապես անգնահատելի է։
Գորդոնի հասակը 198 սմ էր, որի համար էլ  նրան անվանել են երկարահասակ Դեքստեր (անգլ.՝ Long Tall Dexter): 60-ական թվականների կեսերին նա նվագել է տենոր սաքսոֆոն Conn 10M 'Ladyface'  փողածայրոցով Dukoff Hollywood B.D. 5*, այնուհետև տեղափոխվել է Selmer Mark VI և սկսել օգտագործել Otto Link florida-ի փողածայրը, որն այդ ժամանակների ջազային տենոր սաքսոֆոնահարների համար ստանդարտ հավաքածու է համարվել։
Նա ելույթ է ունեցել այնպիսի հայտնի երաժիշտների հետ, ինչպիսիք են Լայոնել Խեմպտոնը, Տեդ Դեմերոնը, Չարլզ Մինգուսը, Լուի Ամսթրոնգը, Բիլի Էքսթայնը, Բեն Ուեբսթերը, Ջոննի Գրֆինը։ 1947 թվականին մի քանի շաբաթ նվագել է  Ֆլեդչեր Խենդերսոնի նվագախմբում։


== Հետաքրքիր փաստեր ==
Գորդոնը թափառական կյանք է վարել և 1960 -ական թվականներին որոշ ժամանակով  հաստատվել է Դանիայում՝ Կոպենհագենում, որտեղ այդ ժամանակ ապրել է Ուլրիխների ընտանիքը։ Հայտնի թենիսիստ Տորբեն Ուլրիխի լրագրողական գործունեությունը նրանց մտերմացրել է, և նրանք դարձել են բարեկամներ։  Գորդոնը դարձել է նորածին Լարս Ուլրիխի«(Metallica» խմբի հայտնի թմբկահար) կնքահայրը։


== Ծանոթագրություններ ==


== Արտաքին հղումներ ==
Dexter Gordon
Սանտի Մինա

Սանտիագո "Սանտի" Մինա Լորենցո (անգլ.՝ Santiago "Santi" Mina Lorenzo, դեկտեմբերի 7, 1995, Վիգո, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Վալենսիա» ֆուտբոլային ակումբի և Իսպանիայի երիտասարդական հավաքականի կազմում։


== Ակումբային կարիերա ==


=== «Սելտա» ===
Սանտի Մինան սկսել է իր կարիերան «Սելտա»-ի կազմում։ Թիմի հիմնական կազմում Սանտին իր նորամուտը նշել է 2013 թվականի փետրվարի 16-ին՝ «Մալագայի» դեմ խաղում։
Թիմի կամզում իր առաջին գոլը Սանտի Մինան խփել է սեպտեմբերի 16-ին՝ «Աթլետիկ Բիլբաո»-ի դեմ խաղում։
2015 թվականի ապրիլի 11-ին Մինան դարձել է 4 գոլի հեղինակ «Ռայո Վալեկանո»-ի դեմ խաղում։ Հանդիպումն ավարտվել է 6-1 հաշվով։


=== «Վալենսա» ===
2015 թվականի հուլիսի 4-ին Սանտի Մինան տեղափոխվել է «Վալենսիա»։ Նրա տրանսֆերն արժեցել է 10 միլիոն եվրո։
Թիմի կամզում իր առաջին գոլը խփել է դեկտեմբերի 5-ին՝ «Բարսելոնայի» դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Սանտի Մինա պրոֆիլը BDFutbol կայքում
Ռումինիան Մանկական Եվրատեսիլ երգի մրցույթում

Ռումինիան Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝ 2003 թվականից։2006 թվականին Ռումինիան իրավունք ստացավ հյուրընկալելու Մանկական Եվրատեսիլ երգի մրցույթը Բուխարեստում։
2010 թվականից Ռումինիան հրաժարվել է մասնակցությունից։


== Մասնակցումներ ==


== Մանկական Եվրատեսիլը Ռումինիայում ==
Տրնգի

Տրնգի, զուռնի տրնգի, երիտասարդ տղամարդկանց կովկասյան քաղաքային մենապար։ Տարածված էր 19-րդ դարի 1-ին կեսին, արհեստավորական խավերում։ Ունի երկու մաս․ 1-ին՝ դանդաղ Սասում պարողը կատարում է մի շրջան, ապա կանգնելով կենտրոնում ցուցադրում է 2-րդ՝ արագ մասը՝ իր կատարողական հմտությամբ ու ճարպկությամբ։ Առաջինի պարելու ժամանակ նախապատրաստվում է հաջորդ պարողը։ Պարտադիր կատարվում է մեկ շրջան, ապա կենտրոնի մրցութային մասը։ Բոլորն աշխատում են հնարավորին չափ արագ ու բարդ պարաքայլեր կատարել։ Տրնգին կատարվել է հարսանիքների, տոնախմբությունների ժամանակ։ Պարեղանակի չափ է, տեմպը գնալով արագանում է, քայլերն ու շարժումները կտրուկ են։ Պարեղանակը կատարվում է զուռնայով, ռիթմն ու տեմպը շեշտվում դհոլի նվագով։ Հետագայում խիստ բարդանալով՝ դուրս է եկել կենցաղից և վերջին երեք տասնամյակների ընթացքում դարձել անսամբլների ծրագրային պարերի բաղկացուցիչ մասերից։